**PROIECT**

**ROMÂNIA**  (nu produce efecte juridice)\*

**JUDEŢUL MUREŞ Iniţiator**

**MUNICIPIUL TÂRGU MUREŞ PRIMAR,**

**SOÓS ZOLTÁN**

**HOTĂRÂREA NR. ................**

**din .........................................................**

**privind reorganizarea, aprobarea Organigramei, Statului de Funcții și a Regulamentului de Organizare și Funcționare al Aparatului de Specialitate al Primarului Municipiului Târgu Mureș și**

**al Direcției de Evidență al Persoanelor Târgu Mureș**

**Având în vedere:**

* **Referatul de aprobare al proiectului de hotărâre nr. 80712/19.12.2023/28.03.2024** al Primarului Municipiului Târgu Mureș, întocmit la nivelul Direcției Proiecte cu Finanțare Internațională, Resurse Umane, Relații cu Publicul și Logistică, prin Serviciul Salarizare și Resurse Umane;

**Văzând**

* Rapoartele de specialitate ale Direcțiilor din cadrul Municipiului Târgu Mureș, cu competențe în domeniu;
* Rapoartele Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* art. XVI – XXII din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, modificată din O.U.G. nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene;
* art. 5, lit. g), lit. q), lit. y), lit. ff), lit. gg), lit. hh), art. 369 lit. b), art. 370 alin. (2), art. 371, art. 382, art. 390, art. 391, art. 392, art. 393, art. 405, art. 407, art. 408, art. 409, art. 512, art. 518, art. 519, art. 539, art. 540, art. 541, art. 546 din O.U.G. nr. 57/2019 privind Codul administrativ, cu modificările și completările ulterioare;
* Legea nr. 53/2003 privind Codul Muncii, republicată, cu modificările și completările ulterioare;
* art. III și Anexa la O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare;
* art. 11 din Legea nr. 153/2017 privind salarizarea personalului plătit din fonduri publice, cu modificările și completările ulterioare;
* art. 154 alin. (2), alin. (3), art. 155, alin. (5), coroborate cu prevederile art. 129, alin. (2), lit. a) si alin. (3), lit. c) și art.196 alin. (1) lit. a) și cu prevederile art. 240 din O.U.G. nr. 57/2019 privind Codul administrativ, cu modificările și completările ulterioare;
* art. LXIX din O.U.G. nr. 115/2023 din 14 decembrie 2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene

**Ținând seama de:**

* Adresa Instituției Prefectului – Județul Mureș nr. 14223/IX/01.11.2023 înregistrată la Registratura Municipiului Târgu Mureș sub nr. 70966/02.11.2023;
* Adresa Instituției Prefectului – Județul Mureș nr. 3996/S IX/22.03.2024 înregistrată la Registratura Municipiului Târgu Mureș sub nr. 19515/28.03.2024;
* Adresa Serviciului Public Comunitar Local de Evidență a Persoanei nr. 186760/12.12.2023 referitoare la schimbarea denumirii acestuia în Direcția de Evidență a Persoanelor Târgu Mureș, precum și transformarea unor posturi vacante, cu respectarea numărului de posturi aprobat prin Adresa Instituției Prefectului – Județul Mureș nr. 14223/IX/01.11.2023 înregistrată la Registratura Municipiului Târgu Mureș sub nr. 70966/02.11.2023;
* Avizul favorabil nr ............... din ....................2024 al Direcției Generale pentru Evidența Persoanelor din cadrul Ministerului Afacerilor Interne;
* **H.C.L. nr. 15/08.02.2024** privind predarea - preluarea personalului medical de specialitate din unitățile de învățământ preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale, conform Ordinului Ministrului Educației nr. 3040/2024;

În conformitate cu prevederile art. 129, alin. (1), alin. (2), lit. a) si alin. (3) lit. c) coroborat cu prevederile art. 196, alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

În temeiul art. 139, alin. (1) din O.U.G. nr. 57/2019 privind Codul administrativ, cu modificările și completările ulterioare,

**Hotărăște:**

**Art. 1.** Cu intrarea în vigoare a prezentei hotărâri, se modifică și se aprobă **Organigrama, a Statul de funcții și Regulamentul de Organizare și Funcționare al Aparatului de specialitate al Primarului Municipiului Târgu Mureș, conform Anexelor nr. 1 A - 3 A, care fac parte integrantă din prezenta hotărâre:**

* Anexa nr. 1 A – Organigrama Aparatului de specialitate al Primarului Municipiului Târgu Mureș;
* Anexa nr. 2 A – Statul de funcții al Aparatului de specialitate al Primarului Municipiului Târgu Mureș;
* Anexa nr. 3 A– Regulamentul de organizare și funcționare al Aparatului de specialitate al Primarului Municipiului Târgu Mureș

(2) Regulamentul de organizare și funcționare va fi supus completării, respectiv modificării/actualizării, în termen de 90 de zile de la data aprobării, în cazul sesizării unor neajunsuri în stabilirea și executarea atribuțiilor specifice la nivelul structurilor funcționale.

**Art. 2.** (1) Cu intrarea în vigoare a prezentei hotărâri, se aprobă **modificarea denumirii Serviciului Public Comunitar Local de Evidență a Persoanei Târgu Mureș în Direcția de Evidență a Persoanelor Târgu Mureș,** în subordineaConsiliului Local Municipal Târgu Mureș.

(2) Se aprobă Organigrama, Statul de funcții și Regulamentul de Organizare și Funcționare pentru Direcția de Evidență a Persoanelor Târgu Mureș, conform **Anexelor 1 B – 3 B,** care fac parte integrantă din prezenta hotărâre:

* Anexa nr. 1 B – Organigrama Direcției de Evidență a Persoanelor Târgu Mureș;
* Anexa nr. 2 B – Statul de funcții al Direcției de Evidență a Persoanelor Târgu Mureș;
* Anexa nr. 3 B– Regulamentul de organizare și funcționare al Direcției de Evidență a Persoanelor Târgu Mureș;

(3) În cadrul Direcției de Evidență a Persoanelor Târgu Mureș, se produc următoarele modificări structurale:

* Se suplimentează numărul de posturi existent la data prezentei (35 de posturi) cu un post – funcție publică de execuție, consilier, clasa I, grad profesional superior, la nivelul Serviciului Stare civilă;
* Funcția publică de execuție vacantă de referent superior, studii medii se transformă în funcție publică de execuție de consilier superior, clasa I, grad profesional superior, la nivelul Serviciului de evidență a persoanelor;

**Art. 3.** (1)Cu intrarea în vigoare a prezentei hotărâri, **s**e aprobă predarea – preluarea personalului medical de specialitate din unitățile de învățământ preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico – sanitar angajat la Direcția de Asistență Socială Târgu Mureș – instituție cu personalitate juridică în subordinea Consiliului Local Municipal Târgu Mureș.

(2) Se aprobă transferul cabinetelor școlare și a cabinetelor stomatologice, precum și a personalului medical de specialitate din cadrul acestora de la Direcția Școli a Aparatului de Specialitate al Primarului Municipiului Târgu Mureș la Direcția de Asistență Socială Târgu Mureș.

(3) În termen de 30 zile calendaristice de la data adoptării prezentei hotărâri, se desemnează Serviciul Salarizare și Resurse Umane din cadrul Aparatului de specialitate al Primarului Municipiului Târgu Mureș să efectueze demersurile necesare pentru transfer, respectiv încetarea raporturilor de muncă a personalului medical în cadrul autorității publice locale, cu respectarea procedurilor legale aplicabile fiecărei categorii de personal și funcții, respectiv asigurarea posturilor necesare și încadrarea personalului medical preluat de către Direcția de Asistență Socială Târgu Mureș, cu respectarea regimului juridic aplicabil fiecărei categorii de personal și funcții.

**Art. 4.** Prezenta Hotărâre va intra în vigoare în termen de 5 zile calendaristice de la data adoptării, prin coroborarea prevederilor art. 408 din O.U.G. nr. 57/2019 privind Codul administrativ, cu modificările și completările ulterioare, ale art. XVIII și ale art. XX din Legea nr. 296/2023 privind unele măsuri fiscal bugetare pentru asigurarea sustenabilității financiare a României, cu modificările și completările ulterioare.

**Art. 5.** Numirea personalului pe noile funcții publice și încadrarea personalului în noile funcții contractuale se realizează prin dispoziția Primarului, cu respectarea termenelor și a procedurilor legale.

**Art. 6.** (1)Pentru respectarea drepturilor la carieră ale funcționarilor publici ale căror posturi sunt afectate de aprobarea noii organizări a Aparatului de specialitate al Primarului Municipiului Târgu Mureș, se prevede un termen de minimum 30 de zile de la data intrării în vigoare a prezentei hotărâri în vederea aplicării procedurilor legale prevăzute de O.U.G. nr. 57/2019 privind Codul administrativ, cu modificările și completările ulterioare.

(2) Modul de aplicare a acestor proceduri legale se aprobă prin dispoziția Primarului.

**Art. 7.** Transformarea unei funcții publice vacante într-o funcție publică cu o altă denumire sau într-o funcție publică de nivel inferior ori superior, cu încadrarea în numărul maxim de posturi aprobat prin prezenta hotărâre, se face prin dispoziția Primarului Municipiului Târgu Mureș.

**Art. 8.** Cu intrarea în vigoare a prezentei hotărâri, încetează aplicabilitatea H.C.L. nr. 298/28.07.2022 privind aprobarea modificării Organigramei și a Statului de funcții ale Aparatului de specialitate al Primarului Municipiului Târgu Mureș (modificat anexa 2 prin H.C.L. nr. 156/ 27.04.2023), H.C.L. nr. 297/28.07.2022 pentru reorganizarea Serviciului Public Administrația Domeniului Public – instituție publică de interes local fără personalitate juridică, în subordinea Consiliului Local al Municipiului Târgu Mureș înființată prin H.C.L. nr. 139/07.03.2003, și orice alte prevederi contrare din actele administrative adoptate de Consiliul Local al Municipiului Târgu Mureș.

**Art. 9.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ, cu modificările și completările ulterioare, precum și ale art. 3, alin. (1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 10.** Primarul Municipiului Târgu Mureș și compartimentele funcționale din cadrul Aparatului de specialitate al Primarului Municipiului Târgu Mureș implicate, vor duce la îndeplinire prevederile prezentei hotărâri, conform competențelor stabilite.

**Art. 11.** Prezenta hotărâre se publică pe site-ul propriu și totodată se comunică:

* Instituției Prefectului - Județul Mureș;
* Primarului Municipiului Târgu Mureș;
* Agenției Naționale a Funcționarilor Publici;
* tuturor direcțiilor/serviciilor din cadrul U.A.T. Municipiului Târgu Mureș, inclusiv structurilor cu personalitate juridică aflate sub autoritatea, coordonarea și finanțarea Consiliului Local al Municipiului Târgu Mureș;
* se va publica pe site-ul instituției;

**Viză de legalitate,**

**Secretar General al Municipiului Târgu Mureș,**

**Bordi Kinga**